               COMISIA EUROPEANĂ
            Bruxelles, 13.8.2020
            COM(2020) 369 final
            2020/0172(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (Linia bugetară 33.02.03.01 - Dreptul societăților comerciale)
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a UE cât mai curând posibil după adoptarea acesteia și, de asemenea, să le permită statelor AELS care fac parte din SEE să participe la acțiunile sau la programele UE cu relevanță pentru SEE.

                  Proiectul de decizie a Comitetului mixt al SEE (anexat la propunerea de decizie a Consiliului) vizează modificarea Protocolului 31 la Acordul privind SEE referitor la „cooperarea în domenii specifice în afara celor patru libertăți”. Acest lucru este necesar pentru a le permite statelor AELS care fac parte din SEE să participe la programele și acțiunile Uniunii finanțate din liniile bugetare ale bugetului general al Uniunii Europene. În cazul de față, scopul acestei modificări este de a permite statelor AELS care fac parte din SEE (Norvegia, Islanda și Liechtenstein) să participe la acțiunile Uniunii legate de linia bugetară 33 02 03 01: „Dreptul societăților comerciale”, înscrisă în bugetul general al Uniunii Europene pentru exercițiul financiar 2020.

               •Coerența cu dispozițiile deja existente în domeniul de politică vizat

                  Proiectul anexat de decizie a Comitetului mixt este în concordanță deplină cu obiectivul Acordului privind SEE de a promova consolidarea continuă și echilibrată a relațiilor comerciale și economice dintre părțile contractante în condiții concurențiale egale și cu respectarea acelorași norme, în scopul creării unui spațiu economic european omogen.

               •Coerența cu alte domenii de politică a Uniunii

                  Decizia Comitetului mixt este, de asemenea, în concordanță cu alte politici ale Uniunii, în special prin scopul său de a proteja omogenitatea pieței interne a UE.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Propunerea se bazează pe articolul 114 din TFUE, coroborat cu articolul 218 alineatul (9). Articolul 1 alineatul (3) din Regulamentul (CE) nr. 2894/94 al Consiliului
                  1
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

               Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, propunerea nu depășește ceea ce este necesar în vederea atingerii obiectivului său, și anume asigurarea omogenității pieței interne.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest sens, ia decizii în cazurile prevăzute de acordul menționat.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

                  Nu se aplică.

               4.IMPLICAȚII BUDGETARE

                  Statele AELS care fac parte din SEE contribuie din punct de vedere financiar la bugetul Uniunii, linia bugetară 33 02 03 01: „Dreptul societăților comerciale”. Suma exactă va fi stabilită în conformitate cu dispozițiile Acordului privind SEE, după adoptarea prezentului proiect de decizie a Consiliului.

               5.ELEMENTE DIVERSE

                  În conformitate cu politica bugetară a UE, participarea la o activitate a UE poate avea loc numai după achitarea contribuției financiare corespunzătoare. Cu toate acestea, conform Protocolului 32 la Acordul privind SEE, contribuția financiară anuală a statelor AELS care fac parte din SEE este plătită în fiecare an până la data de 31 august, în urma unei solicitări de fonduri de către UE, care este lansată de Comisia Europeană și transmisă statelor AELS care fac parte din SEE până la data de 15 august.

                  Prin urmare, pentru a acoperi perioada cuprinsă între ianuarie și august, proiectul de decizie a Comitetului mixt trebuie să se aplice retroactiv, începând cu luna ianuarie. În acest mod se asigură continuitatea cooperării de-a lungul întregului an calendaristic, astfel cum se prevede în Acordul privind SEE.

                  Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

               2020/0172 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți

                  (Linia bugetară 33.02.03.01 - Dreptul societăților comerciale)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

               (3)Protocolul 31 la Acordul privind SEE conține dispoziții referitoare la cooperarea în domenii specifice în afara celor patru libertăți.

               (4)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii Europene referitoare la dreptul societăților comerciale.

               (5)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2020.

               (6)Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 305, 30.11.1994, p. 6–8.

                     (2)

                        JO L 305, 30.11.1994, p. 6.

                     (3)

                        JO L 1, 3.1.1994, p. 3.

    ---documentbreak---

               COMISIA EUROPEANĂ
            Bruxelles, 13.8.2020
            COM(2020) 369 final
            ANEXĂ
            la
            Propunerea de decizie a Consiliului
             privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți(Linia bugetară 33.02.03.01 - Dreptul societăților comerciale)

               ANEXĂ

               DECIZIA

               NR. [...] A COMITETULUI MIXT AL SEE

               din […]

               de modificare a Protocolului 31 la Acordul privind SEE
               referitor la cooperarea în domenii specifice în afara celor patru libertăți

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii referitoare la dreptul societăților comerciale.

               (2)Prin urmare, Protocolul 31 la Acordul privind SEE ar trebui modificat, astfel încât cooperarea extinsă să poată fi realizată începând cu 1 ianuarie 2020,

               ADOPTĂ PREZENTA DECIZIE:

               Articolul 1

               La articolul 7 alineatul (13) din Protocolul 31 la Acordul privind SEE, cuvintele „și 2019” se înlocuiesc cu cuvintele„, 2019 și 2020”.

               Articolul 2

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE.

               Prezenta decizie se aplică de la 1 ianuarie 2020.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                  Pentru Comitetul mixt al SEE,

                  Președintele

                  Secretarii

                  Comitetului mixt al SEE


               COMISIA EUROPEANĂ
            Bruxelles, 13.8.2020
            COM(2020) 370 final
            2020/0173(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE în legătură cu o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (Linia bugetară 02 04 77 03 – Acțiune pregătitoare privind cercetarea în materie de apărare)
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Temeiurile și obiectivele propunerii

               Proiectul de decizie a Comitetului mixt al Spațiului Economic European (SEE) (anexat la propunerea de decizie a Consiliului) vizează modificarea Protocolului 31 la Acordul privind SEE referitor la „cooperarea în domenii specifice în afara celor patru libertăți”. Această modificare este necesară pentru ca statele AELS care fac parte din SEE să poată participa în continuare la acțiunea pregătitoare a Uniunii privind cercetarea în materie de apărare (denumită în continuare „acțiunea pregătitoare”) în exercițiul financiar 2020.

                  Întrucât Liechtenstein și Islanda nu și-au exprimat interesul de a participa la această acțiune pregătitoare, proiectul de decizie a Comitetului mixt al SEE se referă, prin urmare, doar la Norvegia.

               •Coerența cu dispozițiile deja existente în domeniul de politică vizat

               Articolul 78 din Acordul privind SEE prevede că părțile contractante întăresc și extind cooperarea în cadrul activităților UE în domeniul cercetării și dezvoltării tehnologice. Comisia, care în prezent finanțează exclusiv activități de cercetare și dezvoltare civile sau cu dublă utilizare prin intermediul programului său Orizont 2020, consideră că acțiunea pregătitoare este un instrument major pentru verificarea valorii adăugate a finanțării din bugetul UE a cercetării în materie de apărare.

                  Norvegia a participat deja la acțiunea pregătitoare în exercițiul financiar anterior, și anume 2019. În plus, încă din 2014, (i) Norvegia a încheiat un acord de cooperare cu Agenția Europeană de Apărare și (ii) Directiva privind achizițiile publice în domeniile apărării și securității (2009/81/CE) a fost încorporată în Acordul privind SEE.

               •Coerența cu alte domenii de politică a Uniunii

               Cooperarea în domeniul cercetării în materie de apărare în sectoarele tehnologiilor, produselor și serviciilor inovatoare este esențială pentru păstrarea competitivității pe termen lung a sectorului apărării și, în ultimă instanță, a autonomiei strategice a Europei. Prin urmare, cooperarea cu Norvegia aduce o contribuție pozitivă la eforturile depuse de UE în acest domeniu.

                  Comisia recunoaște că acțiunea pregătitoare face parte din politicile sale referitoare la piața internă, industrie și cercetare. Aprofundarea cooperării în acest domeniu este, prin urmare, conformă cu obiectivele Acordului privind SEE.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Temeiul juridic îl reprezintă articolul 58 alineatul (2) litera (b), articolul 110 alineatul (1) și articolul 181 din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr.1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012
                  1
               , coroborate cu articolul 218 alineatul (9) din Tratatul privind funcționarea Uniunii Europene și cu articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE
                  2
               , cu condiția ca Consiliul să stabilească poziția care urmează să fie adoptată în numele Uniunii cu privire la astfel de decizii, la propunerea Comisiei.

               •Subsidiaritatea (în cazul competențelor neexclusive)

               Propunerea respectă principiul subsidiarității din motivul expus mai jos.

                  Obiectivul prezentei propuneri, și anume continuarea cooperării în domeniul cercetării în materie de apărare cu statele AELS care fac parte din SEE prin participarea acestora la o acțiune pregătitoare finanțată din bugetul UE, nu poate fi realizat în mod satisfăcător de către statele membre și, prin urmare, având în vedere efectele sale, poate fi realizat mai bine la nivelul Uniunii.

               •Proporționalitatea

                  În conformitate cu principiul proporționalității, propunerea nu depășește ceea ce este necesar în vederea atingerii obiectivului său, și anume întărirea și extinderea cooperării în cadrul activităților UE în domeniul cercetării și dezvoltării tehnologice.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, Comitetul mixt al SEE ia decizii în cazurile prevăzute în Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               Nu se aplică.

               4.IMPLICAȚII BUGETARE

                  Norvegia va contribui financiar la linia bugetară 02 04 77 03: „Acțiune pregătitoare privind cercetarea în materie de apărare”. Suma exactă va fi stabilită după adoptarea prezentei decizii a Consiliului.

               5.ELEMENTE DIVERSE

               •Planurile de implementare și mecanismele de monitorizare, evaluare și raportare

               În conformitate cu politica bugetară a UE, participarea la o activitate a UE nu poate avea loc decât după achitarea contribuției financiare corespunzătoare. Cu toate acestea, plata poate fi efectuată după adoptarea prezentului proiect de decizie a Consiliului și după transmiterea către statele AELS care fac parte din SEE a cererii de fonduri din partea UE, lansată de Comisia Europeană.

               Prin urmare, pentru a acoperi perioada cuprinsă între ianuarie 2020 și primirea acestei plăți, proiectul de decizie a Comitetului mixt trebuie să se aplice retroactiv, începând cu luna ianuarie 2020.

                  Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

               2020/0173 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE în legătură cu o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți

                  (Linia bugetară 02 04 77 03 – Acțiune pregătitoare privind cercetarea în materie de apărare)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012
                  4
               , în special articolul 58 alineatul (2) litera (b), articolul 110 alineatul (1) și articolul 181,

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  5
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

               (3)Protocolul 31 la Acordul privind SEE conține dispoziții referitoare la cooperarea în domenii specifice în afara celor patru libertăți.

               (4)Statele AELS vor participa în continuare la activitățile Uniunii legate de linia bugetară 02 04 77 03 (Acțiune pregătitoare privind cercetarea în materie de apărare), înscrise în bugetul general al Uniunii Europene pentru exercițiul financiar 2020.

               (5)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată continua începând cu data de 1 ianuarie 2020.

               (6)Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE, în legătură cu modificarea propusă a Protocolului 31 la Acordul privind SEE referitor la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 193, 30.7.2018, p. 1.

                     (2)

                        JO L 305, 30.11.1994, p. 6-8.

                     (3)

                        JO L 305, 30.11.1994, p. 6-8.

                     (4)

                        JO L 193, 30.7.2018, p. 1.

                     (5)

                        JO L 1, 3.1.1994, p. 3.

    ---documentbreak---

               COMISIA EUROPEANĂ
            Bruxelles, 13.8.2020
            COM(2020) 370 final
            ANEXĂ
            la
            Propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE în legătură cu o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți(Linia bugetară 02 04 77 03 - Acțiune pregătitoare privind cercetarea în materie de apărare)

               ANEXĂ

               DECIZIA nr. […]

               A COMITETULUI MIXT AL SEE

               din […]

               de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii care se referă la acțiunea pregătitoare privind cercetarea în materie de apărare.

               (2)Prin urmare, Protocolul 31 la Acordul privind SEE ar trebui modificat, astfel încât această cooperare extinsă să poată fi realizată începând cu 1 ianuarie 2020,

               ADOPTĂ PREZENTA DECIZIE:

               Articolul 1

               La articolul 1 alineatul 13 litera (a) din Protocolul 31 la Acordul privind SEE, cuvintele „și 2019” se înlocuiesc cu cuvintele „, 2019 și 2020”.

               Articolul 2

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE
                  1*.

               Prezenta decizie se aplică de la 1 ianuarie 2020.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                  Pentru Comitetul mixt al SEE

                  Președintele

                  Secretarii

                  Comitetului mixt al SEE […]

                     (1)
                  *
                        [Nu au fost semnalate obligații constituționale.]


               COMISIA EUROPEANĂ
            Bruxelles, 13.8.2020
            COM(2020) 366 final
            2020/0169(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE, referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (Linia bugetară 04 03 01 03 - Asigurări sociale)
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a UE cât mai curând posibil după adoptarea acesteia și, de asemenea, să permită statelor AELS care fac parte din SEE să participe la acțiunile sau la programele UE cu relevanță pentru SEE.

                  Proiectul de decizie a Comitetului mixt al SEE (anexat la propunerea de decizie a Consiliului) vizează modificarea Protocolului 31 la Acordul privind SEE în ceea ce privește „cooperarea în domenii specifice în afara celor patru libertăți”. Acest lucru este necesar pentru a permite statelor AELS care fac parte din SEE să participe la programele și acțiunile Uniunii finanțate din liniile bugetare ale bugetului general al Uniunii Europene. În cazul de față, scopul acestei modificări este de a permite statelor AELS care fac parte din SEE (Norvegia, Islanda și Liechtenstein) să participe la acțiunile Uniunii privind libera circulație a lucrătorilor, coordonarea sistemelor de securitate socială și măsurile în favoarea migranților, inclusiv a migranților din țări terțe, legate de linia bugetară 04 03 01 03 și înscrise în bugetul general al Uniunii Europene pentru exercițiul financiar 2020.

               •Coerența cu dispozițiile existente în domeniul de politică vizat

                  Proiectul anexat de decizie a Comitetului mixt este în concordanță deplină cu scopul Acordului privind SEE de a promova consolidarea continuă și echilibrată a relațiilor comerciale și economice dintre părțile contractante în condiții concurențiale egale și cu respectarea acelorași norme, în scopul creării unui spațiu economic european omogen.

               •Coerența cu alte politici ale Uniunii

                  Decizia Comitetului mixt este, de asemenea, în concordanță cu alte politici ale Uniunii, în special prin obiectivul său de a proteja omogenitatea pieței interne a UE.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temei juridic

                  Propunerea se bazează pe articolele 46 și 48 din TFUE, coroborate cu articolul 218 alineatul (9). Articolul 1 alineatul (3) din Regulamentul (CE) nr. 2894/94 al Consiliului
                     1
                   privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

                  Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, Comitetul mixt ia decizii în cazurile prevăzute de Acordul privind SEE.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

                  Nu se aplică.

               4.IMPLICAȚIILE BUGETARE

                  Statele AELS care fac parte din SEE contribuie financiar la linia bugetară 04 03 01 03 – „Libera circulație a lucrătorilor, coordonarea sistemelor de asigurări sociale și măsuri în favoarea lucrătorilor migranți, inclusiv a lucrătorilor migranți din țări terțe”. Suma exactă va fi stabilită în conformitate cu dispozițiile Acordului privind SEE, după adoptarea prezentului proiect de decizie a Consiliului.

               5.ALTE ELEMENTE

               În conformitate cu politica bugetară a UE, participarea la o activitate a UE poate avea loc numai după achitarea contribuției financiare corespunzătoare. Cu toate acestea, conform Protocolului 32 la Acordul privind SEE, contribuția financiară anuală a statelor AELS care fac parte din SEE sosește în fiecare an până la data de 31 august, în urma solicitării de fonduri de către UE, stabilită de Comisia Europeană și transmisă statelor AELS care fac parte din SEE până la data de 15 august.

               Prin urmare, pentru a acoperi perioada cuprinsă între ianuarie și august, proiectul de decizie a Comitetului mixt se aplică retroactiv, începând cu luna ianuarie. În acest mod se asigură continuitatea cooperării de-a lungul întregului an calendaristic, astfel cum se prevede în Acordul privind SEE.

                  Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

               2020/0169 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE, referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

                  (Linia bugetară 04 03 01 03 - Asigurări sociale)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolele 46 și 48, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

               (3)Protocolul 31 la Acordul privind SEE conține dispoziții specifice privind cooperarea în domenii specifice în afara celor patru libertăți.

               (4)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii Europene privind libera circulație a lucrătorilor, coordonarea sistemelor de asigurări sociale și măsurile în favoarea migranților, inclusiv a migranților din țări terțe.

               (5)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată continua după data de 31 decembrie 2019.

               (6)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 305, 30.11.1994, p. 6–8

                     (2)

                        JO L 305, 30.11.1994, p. 6.

                     (3)

                        JO L 1, 3.1.1994, p. 3.

    ---documentbreak---

               COMISIA EUROPEANĂ
            Bruxelles, 13.8.2020
            COM(2020) 366 final
            ANEXĂ
            la
            Propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE, referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (Linia bugetară 04 03 01 03 - Asigurări sociale)

               ANEXĂ

               DECIZIA NR […]

               A COMITETULUI MIXT AL SEE

               din […]

               de modificare a Protocolului 31 la Acordul privind SEE
               în ceea ce privește cooperarea în domenii specifice în afara celor patru libertăți

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii privind libera circulație a lucrătorilor, coordonarea sistemelor de securitate socială și măsurile pentru migranți, inclusiv pentru migranții din țări terțe.

               (2)Prin urmare, Protocolul 31 la Acordul privind SEE ar trebui modificat, astfel încât cooperarea extinsă să poată fi realizată începând cu 1 ianuarie 2020,

               ADOPTĂ PREZENTA DECIZIE:

               Articolul 1

               În Protocolul 31 la Acordul privind SEE, la articolul 5 alineatele (5) și (13), cuvintele „și 2019” se înlocuiesc cu „, 2019 și 2020”.

               Articolul 2

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE.

               Se aplică de la 1 ianuarie 2020.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                  Pentru Comitetul mixt al SEE,

                  Președintele

                  Secretarii

                  Comitetului mixt al SEE


               COMISIA EUROPEANĂ
            Bruxelles, 13.8.2020
            COM(2020) 374 final
            2020/0175(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește stabilirea regulamentului de procedură al Comitetului pentru comerț și a regulamentului de procedură al comitetelor speciale

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului pentru comerț UE-Pacific înființat prin Acordul interimar de parteneriat între Comunitatea Europeană, pe de o parte, și statele din Pacific, pe de altă parte, privind adoptarea regulamentului de procedură al Comitetului pentru comerț și a regulamentului de procedură al comitetelor speciale.

               2.Contextul propunerii

               2.1.Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte

               La 30 iulie 2009, UE a semnat Acordul interimar de parteneriat
                  1
               , care stabilește un cadru pentru un acord de parteneriat economic (denumit în continuare „acordul”) între Comunitatea Europeană, pe de o parte, și statele din Pacific, pe de altă parte.

               Acordul este aplicat, cu titlu provizoriu, de Papua-Noua Guinee (PNG) de la 20 decembrie 2009, de Fiji de la 28 iulie 2014, de Samoa de la 31 decembrie 2018 și de Insulele Solomon de la 17 mai 2020.

               Acordul vizează:

               (a)să permită statelor din Pacific să beneficieze de accesul îmbunătățit pe piață oferit de UE;

               (b)să promoveze dezvoltarea durabilă și integrarea progresivă a statelor din Pacific în economia mondială;

               (c)să stabilească o zonă de liber schimb între părți pe baza interesului comun și să îndeplinească acest obiectiv prin liberalizarea progresivă a comerțului într-o manieră conformă cu normele OMC aplicabile și cu principiul asimetriei, luând în considerare necesitățile specifice și limitările de capacitate ale statelor din Pacific în ce privește nivelul și calendarul angajamentelor asumate;

               (d)să instituie mecanismele adecvate de soluționare a litigiilor și

               (e)să instituie proceduri instituționale adecvate.

               2.2.Comitetul pentru comerț UE-Pacific

               Compus din reprezentanți ai UE și ai statelor din Pacific (Fiji, PNG, Samoa și Insulele Solomon), Comitetul pentru comerț își stabilește propriul regulament de procedură și este coprezidat de un reprezentant al părții UE și de un reprezentant al statelor din Pacific. Cei doi copreședinți alternează la prezidarea reuniunilor. Persoana care prezidează o reuniune este considerată „copreședinte în exercițiu”, în sensul acordului, până în momentul în care începe următoarea reuniune, iar rolul de copreședinte în exercițiu este asumat de către cealaltă parte.

               Comitetul pentru comerț gestionează toate aspectele necesare pentru punerea în aplicare a acordului. În îndeplinirea funcțiilor sale, Comitetul pentru comerț poate (a) să instituie și să supravegheze orice comitete și organisme speciale necesare pentru punerea în aplicare a acordului, (b) să se întrunească în orice moment convenit de către părți, (c) să analizeze orice aspecte prevăzute în acord și să ia măsurile adecvate în exercitarea funcțiilor sale și (d) să ia decizii sau să formuleze recomandări în cazurile prevăzute în acord.

               Comitetul pentru comerț UE-Pacific deleagă comitetelor speciale puteri specifice de punere în aplicare a deciziilor, astfel cum se prevede în dispozițiile relevante ale acordului, în special Comitetului special pentru cooperare vamală și reguli de origine.

               2.3.Actul preconizat al Comitetului pentru comerț UE-Pacific

               În ultimul trimestru al anului 2020, Comitetul pentru comerț UE-Pacific urmează să adopte, în cursul celei de a opta sa reuniuni, o decizie de stabilire a regulamentului de procedură al Comitetului pentru comerț UE-Pacific și al comitetelor speciale (denumit în continuare „actul preconizat”).

               Scopul actului preconizat este de a stabili normele, obligatorii pentru părți, care reglementează organizarea și funcționarea Comitetului pentru comerț UE-Pacific și a substructurilor conexe, astfel cum sunt specificate în cadrul dispozițiilor acordului (articolul 68).

               3.Poziția care urmează să fie adoptată în numele Uniunii

               Articolul 68 prevede că Comitetul pentru comerț UE-Pacific își stabilește propriul regulament de procedură.

               Propunerea de decizie a Consiliului stabilește poziția care urmează să fie adoptată de Uniune cu privire la adoptarea Regulamentului de procedură al Comitetului pentru comerț UE-Pacific și al comitetelor speciale, îndeplinind astfel obligațiile care revin UE în temeiul dispozițiilor acordului interimar.

               Această poziție se bazează pe proiectul de decizie a Comitetului pentru comerț UE-Pacific din anexa la decizia Consiliului. Anexa la Decizia Comitetului pentru comerț UE-Pacific stabilește cerințele privind rolul și denumirea Comitetului pentru comerț UE-Pacific, precum și componența și președinția, secretariatul, reuniunile, delegațiile, documentele, corespondența, ordinea de zi a reuniunilor, invitarea experților, procesele-verbale, deciziile și recomandările, transparența, regimul lingvistic, cheltuielile, comitetele sau organismele speciale ale acestuia și modificările regulamentului de procedură.

               4.Temei juridic

               4.1.Temeiul juridic procedural

               4.1.1.
                     Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. De asemenea, sunt incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”.

               4.1.2.
                     Aplicarea în cazul în discuție

               Comitetul pentru comerț este un organism instituit prin Acordul de parteneriat economic.

               Actul pe care Comitetul pentru comerț UE-Pacific este invitat să îl adopte este un act cu efecte juridice. Actul preconizat va avea caracter obligatoriu în temeiul dreptului internațional, în conformitate cu articolul 68 din acord.

               Actul preconizat nu completează și nu aduce modificări cadrului instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.
                     Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului preconizat cu privire la care se adoptă o poziție în numele Uniunii. În cazul în care actul preconizat urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.
                     Aplicarea în cazul în discuție

               Temeiul juridic material pentru decizia UE din 15 februarie 2011 de încheiere a acordului este articolul 207 din TFUE. În plus, obiectivul principal și conținutul actului preconizat se referă la politica comercială comună. Prin urmare, obiectul actului preconizat se referă la un domeniu în care Uniunea are o competență externă exclusivă în temeiul articolului 3 alineatul (2) din TFUE.

               În consecință, temeiul juridic material al deciziei propuse este articolul 207 alineatul (4) primul paragraf din TFUE.

               4.3.Concluzie

               Temeiul juridic al deciziei propuse trebuie să fie articolul 207 alineatul (4) primul paragraf, coroborat cu articolul 218 alineatul (9) din TFUE.

               5.Publicarea actului preconizat

               Întrucât actul Comitetului pentru comerț UE-Pacific va pune în aplicare Acordul de parteneriat economic, este necesar ca acesta să fie publicat în Jurnalul Oficial al Uniunii Europene după adoptarea sa.

               2020/0175 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește stabilirea regulamentului de procedură al Comitetului pentru comerț și a regulamentului de procedură al comitetelor speciale

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)La 30 iulie 2009, Uniunea a semnat Acordul interimar de parteneriat, care stabilește un cadru pentru un acord de parteneriat economic (denumit în continuare „acordul”) între Comunitatea Europeană, pe de o parte, și statele din Pacific, pe de altă parte
                  2
               . Acordul este aplicat, cu titlu provizoriu, de Papua-Noua Guinee de la 20 decembrie 2009, de Fiji de la 28 iulie 2014, de Samoa de la 31 decembrie 2018 și de Insulele Solomon de la 17 mai 2020.

               (2)Articolul 68 din acord instituie un Comitet pentru comerț UE-Pacific, care gestionează toate aspectele necesare pentru punerea în aplicare a acordului.

               (3)Articolul 68 prevede că Comitetul pentru comerț UE-Pacific își stabilește propriul regulament de procedură și deleagă comitetelor speciale puteri specifice de punere în aplicare a deciziilor, astfel cum se prevede în dispozițiile relevante ale acordului.

               (4)Comitetul pentru comerț UE-Pacific, pe parcursul celei de a opta sa reuniuni, va adopta propriul regulament de procedură și pe cel al comitetelor speciale.

               (5)Uniunea Europeană trebuie să determine poziția care urmează să fie adoptată în ceea ce privește adoptarea acestui regulament de procedură,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul celei de a opta reuniuni a Comitetului pentru comerț UE-Pacific în ceea ce privește Regulamentul de procedură al Comitetului pentru comerț UE-Pacific și al comitetelor speciale se bazează pe proiectul de decizie a Comitetului pentru comerț UE-Pacific atașat la prezenta decizie.

               Articolul 2

               După adoptarea sa, decizia Comitetului pentru comerț UE-Pacific se publică în Jurnalul Oficial al Uniunii Europene.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)

                        Decizia Consiliului din 13 iulie 2009 privind semnarea și aplicarea cu titlu provizoriu a Acordului interimar de parteneriat între Comunitatea Europeană, pe de o parte, și statele din Pacific, pe de altă parte (JO L 272, 16.10.2009, p. 1).

                     (2)

                        JO L 272, 16.10.2009, p. 1.

    ---documentbreak---

               COMISIA EUROPEANĂ
            Bruxelles, 13.8.2020
            COM(2020) 374 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește stabilirea regulamentului de procedură al Comitetului pentru comerț și a regulamentului de procedură al comitetelor speciale

               PROIECT DE

               DECIZIE NR. XX/2020 A COMITETULUI PENTRU COMERȚ INSTITUIT PRIN ACORDUL INTERIMAR DE PARTENERIAT DINTRE COMUNITATEA EUROPEANĂ, PE DE O PARTE, ȘI STATELE DIN PACIFIC, PE DE ALTĂ PARTE

               din ...

               cu privire la adoptarea regulamentului de procedură al Comitetului pentru comerț UE-Pacific și al comitetelor speciale

               COMITETUL PENTRU COMERȚ UE-PACIFIC,

               având în vedere Acordul interimar de parteneriat, care stabilește un cadru pentru un acord de parteneriat economic (denumit în continuare „acordul”) între Comunitatea Europeană, pe de o parte, și statele din Pacific, pe de altă parte
                  1
               , semnat la Londra la 30 iulie 2009, în special articolul 68,

               întrucât:

               (1)Articolul 68 din acord înființează Comitetul pentru comerț UE-Pacific și prevede că acesta își stabilește propriul regulament de procedură.

               (2)De asemenea, articolul 68 prevede că Comitetul pentru comerț UE-Pacific va delega comitetelor speciale puteri specifice de punere în aplicare a deciziilor, astfel cum se prevede în dispozițiile relevante ale acordului,

               DECIDE:

               Regulamentul de procedură al Comitetului pentru comerț UE-Pacific și al comitetelor speciale este stabilit astfel cum se prevede în anexă.

               Adoptată la ...,

                           Pentru Comitetul pentru comerț UE-Pacific

                        În numele Uniunii

                        În numele statelor din Pacific

               Anexă

               REGULAMENTUL DE PROCEDURĂ AL COMITETULUI PENTRU COMERȚ UE-PACIFIC

               înființat prin articolul 68 din Acordul interimar de parteneriat între Comunitatea Europeană, pe de o parte, și statele din Pacific, pe de altă parte

               Articolul 1

               Rolul și denumirea Comitetului pentru comerț UE-Pacific

               1.Comitetul înființat în temeiul articolului 68 din Acordul interimar de parteneriat între Comunitatea Europeană, pe de o parte, și statele din Pacific, pe de altă parte (denumit în continuare „acordul”), este responsabil de toate aspectele menționate la articolul 68 din acord.

               2.Comitetul de mai sus este menționat în documentele comitetului, inclusiv în decizii și recomandări, sub denumirea de „Comitetul pentru comerț UE-Pacific”.

               Articolul 2

               Componență și președinție

               1.În temeiul articolului 68 alineatul (1) din acord, Comitetul pentru comerț UE-Pacific este compus din reprezentanți ai Uniunii Europene și ai statelor din Pacific.

               2.Reprezentarea părților este, în mod normal, la nivel de înalți funcționari sau, în mod excepțional, la nivel ministerial ori de câte ori părțile convin că circumstanțele impun acest lucru.

               3.Comitetul pentru comerț UE-Pacific la nivel ministerial este coprezidat de membrul Comisiei Europene responsabil cu comerțul și de reprezentantul unuia dintre statele din Pacific la nivel ministerial, sau de persoane desemnate de aceștia. Statele din Pacific exercită această funcție prin rotație, în ordine alfabetică, la fiecare 12 luni. Prima rotație începe la data adoptării regulamentului de procedură al Comitetului pentru comerț UE-Pacific și se încheie la data de 31 decembrie a anului următor.

               4.Comitetul pentru comerț UE-Pacific la nivelul înalților funcționari este coprezidat de un înalt funcționar al Comisiei Europene reprezentând Uniunea Europeană și de un înalt funcționar al statului din Pacific reprezentând statele din Pacific. Statele din Pacific exercită această funcție prin rotație, în ordine alfabetică, la fiecare 12 luni. Prima rotație începe la data adoptării regulamentului de procedură al Comitetului pentru comerț UE-Pacific și se încheie la data de 31 decembrie a anului următor.

               5.Copreședinții fiecărei părți au competențele necesare pentru a reprezenta Uniunea Europeană sau, respectiv, statele din Pacific.

               6.Fiecare parte notifică celeilalte părți numele, funcția și datele de contact ale înaltului funcționar care este responsabil cu copreședinția Comitetului pentru comerț UE-Pacific pentru partea respectivă. Se consideră că acest înalt funcționar este autorizat să reprezinte partea până la data la care partea a notificat celeilalte părți un nou copreședinte.

               Articolul 3

               Secretariatul

               1.Un funcționar al Comisiei Europene și un funcționar din partea statelor din Pacific acționează împreună în calitate de secretar al Comitetului pentru comerț UE-Pacific. Statele din Pacific exercită această funcție prin rotație, în ordine alfabetică, la fiecare 12 luni. Prima rotație începe la data adoptării regulamentului de procedură al Comitetului pentru comerț UE-Pacific și se încheie la data de 31 decembrie a anului următor.

               2.Fiecare parte notifică celeilalte părți numele, funcția și datele de contact ale funcționarului care îndeplinește funcția de secretar al Comitetului pentru comerț UE-Pacific pentru partea respectivă. Se consideră că acest funcționar continuă să acționeze în calitate de secretar pentru partea în cauză până la data la care partea a notificat celeilalte părți un nou secretar.

               Articolul 4

               Reuniunile

               1.Comitetul pentru comerț UE-Pacific se reunește o dată pe an, cu excepția cazului în care copreședinții decid altfel, sau, în cazuri urgente, la cererea oricăreia dintre părți.

               2.Reuniunile au loc la o dată și oră convenite, alternativ la Bruxelles și într-una dintre capitalele statelor din Pacific, prin rotație, cu excepția cazului în care copreședinții convin altfel.

               3.Reuniunile sunt convocate de copreședintele în exercițiu al părții care găzduiește reuniunea.

               4.O reuniune poate avea loc în prezența participanților, prin videoconferință sau prin teleconferință.

               5.Țările care și-au exprimat în mod oficial intenția de a adera la acord pot participa la reuniuni în calitate de observatori, în cazul în care părțile sunt de acord.

               Articolul 5

               Delegațiile

               Cu 30 de zile înainte de reuniune, secretarul Comitetului pentru comerț UE-Pacific al fiecărei părți informează secretarul celeilalte părți cu privire la componența prevăzută a delegațiilor Uniunii Europene și, respectiv, statelor din Pacific. Lista precizează numele și funcția fiecărui membru al delegației.

               Articolul 6

               Documente

               În cazul în care deliberările Comitetului pentru comerț UE-Pacific se întemeiază pe documente justificative scrise, acestea sunt numerotate și difuzate de secretariat drept documente ale Comitetului pentru comerț UE-Pacific.

               Articolul 7

               Corespondența

               1.Toată corespondența adresată Comitetului pentru comerț UE-Pacific este direcționată către secretar.

               2.Corespondența Comitetului pentru comerț UE-Pacific este distribuită părților de către secretar.

               Articolul 8

               Ordinea de zi a reuniunilor

               1.Într-un termen rezonabil înainte de o reuniune, dar cu cel puțin șaizeci de zile înaintea acesteia, secretarul Comitetului pentru comerț UE-Pacific întocmește o ordine de zi provizorie pentru fiecare reuniune, pe baza unei propuneri prezentate de partea care găzduiește reuniunea, cu un termen-limită de minimum paisprezece zile calendaristice pentru ca fiecare parte să formuleze observații.

               2.Ordinea de zi se adoptă de către Comitetul pentru comerț UE-Pacific la începutul fiecărei reuniuni. Chestiunile care nu figurează pe ordinea de zi provizorie pot fi înscrise pe ordinea de zi prin consens.

               Articolul 9

               Invitarea experților

               Copreședinții Comitetului pentru comerț UE-Pacific pot invita, de comun acord, experți (și anume funcționari neguvernamentali) să participe la reuniunile Comitetului pentru comerț UE-Pacific cu scopul de a oferi informații cu privire la subiecte specifice și numai pentru părțile reuniunii în care sunt discutate astfel de subiecte specifice.

               Articolul 10

               Procesele-verbale

               1.Proiectul de proces-verbal al fiecărei reuniuni este redactat de secretarul părții care găzduiește reuniunea, în termen de treizeci de zile calendaristice de la încheierea reuniunii, cu excepția cazului în care copreședinții decid altfel. Proiectul de proces-verbal se transmite secretarului celeilalte părți, pentru observații.

               2.În cazul în care prezentele norme se aplică reuniunilor subcomitetelor, procesul-verbal al reuniunii subcomitetului se pune la dispoziție pentru orice reuniuni ulterioare ale Comitetului pentru comerț.

               3.Procesul-verbal rezumă, ca regulă generală, fiecare punct de pe ordinea de zi, precizând, unde este cazul:

               (a)toate documentele prezentate Comitetului pentru comerț UE-Pacific;

               (b)orice declarație a cărei înscriere în procesul-verbal a fost solicitată de către un membru al delegațiilor care participă la reuniunea Comitetului pentru comerț UE-Pacific; și

               (c)deciziile luate, recomandările făcute, declarațiile convenite și concluziile adoptate cu privire la puncte specifice.

               4.Procesul-verbal include o listă a tuturor deciziilor Comitetului pentru comerț UE-Pacific adoptate prin procedură scrisă în temeiul articolului 11 alineatul (2) de la ultima reuniune a Comitetului.

               5.O anexă la procesul-verbal conține, de asemenea, o listă a participanților la reuniunea Comitetului pentru comerț UE-Pacific.

               6.Secretarul modifică proiectul de proces-verbal pe baza observațiilor primite, iar proiectul de proces-verbal astfel revizuit este aprobat de părți în termen de șaizeci de zile de la data reuniunii, sau până la orice altă dată convenită de către copreședinți. După ce a fost aprobat, secretariatul semnează două exemplare originale ale procesului-verbal, iar Uniunea Europeană și statele din Pacific primesc câte un exemplar al acestuia.

               7.Secretarul Comitetului pentru comerț UE-Pacific pregătește, de asemenea, concluzii comune și comunicate care urmează să fie aprobate de părți la sfârșitul reuniunii.

               Articolul 11

               Decizii și recomandări

               1.Comitetul pentru comerț UE-Pacific poate adopta decizii și recomandări cu privire la toate aspectele prevăzute de acord în acest sens. Comitetul pentru comerț UE-Pacific adoptă decizii și recomandări prin consens.

               2.În perioada dintre reuniuni, Comitetul pentru comerț UE-Pacific poate adopta decizii sau recomandări prin procedură scrisă, în cazul în care copreședinții convin astfel. În acest scop, unul dintre copreședinți prezintă celuilalt copreședinte textul deciziei sau al recomandării propuse. Celălalt copreședinte are la dispoziție două luni, sau orice perioadă mai lungă de timp specificată în propunerea copreședintelui, pentru a-și exprima acordul în ceea ce privește decizia sau recomandarea propusă. În cazul în care cealaltă parte nu își exprimă acordul, propunerea de decizie sau de recomandare este discutată și poate fi adoptată la următoarea reuniune a Comitetului pentru comerț UE-Pacific. Proiectele de decizii sau de recomandări se consideră adoptate de îndată ce cealaltă parte își exprimă acordul și se înregistrează în procesul-verbal al următoarei reuniuni a Comitetului în conformitate cu articolul 10 alineatul (4).

               3.În cazul în care Comitetul pentru comerț UE-Pacific este împuternicit în temeiul acordului să adopte decizii sau recomandări, astfel de acte poartă titlul de „decizie” sau, respectiv, „recomandare”. Secretariatul Comitetului pentru comerț UE-Pacific atribuie fiecărei decizii sau recomandări un număr de ordine progresiv, menționează data adoptării și oferă o descriere a obiectului lor. Fiecare decizie sau recomandare prevede data intrării sale în vigoare.

               4.Deciziile și recomandările adoptate de Comitetul pentru comerț UE-Pacific sunt autentificate de către copreședinți.

               5.Uniunea Europeană și statele din Pacific primesc o versiune originală și autentică a fiecărei decizii și a fiecărei recomandări.

               Articolul 12

               Transparența

               1.Părțile pot decide să se reunească în public.

               2.Fiecare dintre părți poate decide în legătură cu publicarea deciziilor și a recomandărilor Comitetului pentru comerț UE-Pacific în propria sa publicație oficială.

               3.Toate documentele transmise de o parte trebuie să fie considerate confidențiale, cu excepția cazului în care partea respectivă decide altfel.

               4.Ordinile de zi provizorii ale reuniunilor sunt făcute publice înainte de reuniunile Comitetului. Concluziile comune și comunicatele sunt publicate în urma aprobării acestora în conformitate cu articolul 10.

               5.Publicarea documentelor menționate la alineatele (2) - (4) se efectuează în conformitate cu normele aplicabile în materie de protecție a datelor ale fiecărei părți.

               Articolul 13

               Regimul lingvistic

               1.Limba de lucru a Comitetului pentru comerț UE-Pacific este limba engleză.

               2.Comitetul pentru comerț UE-Pacific adoptă decizii sau recomandări privind modificarea sau interpretarea acordului în limbile textelor autentice ale acordului. Toate celelalte decizii sau recomandări ale Comitetului pentru comerț UE-Pacific, inclusiv cea prin care este adoptat prezentul regulament de procedură, sunt adoptate în limba de lucru menționată la alineatul (1).

               3.Fiecare parte răspunde de traducerea deciziilor, recomandărilor și a altor documente în limbile sale oficiale, dacă acest lucru este necesar în temeiul prezentului articol, și suportă cheltuielile aferente unor astfel de traduceri.

               Articolul 14

               Cheltuielile

               1.Fiecare parte suportă toate cheltuielile rezultate în urma participării sale la reuniunile Comitetului pentru comerț UE-Pacific, în special în ceea ce privește cheltuielile cu personalul, cheltuielile de deplasare și diurnele, cât și cheltuielile legate de videoconferințe sau teleconferințe, cheltuielile poștale și de telecomunicații.

               2.Cheltuielile legate de organizarea reuniunilor și reproducerea documentelor sunt suportate de partea care organizează reuniunea.

               3.Cheltuielile legate de furnizarea de servicii de interpretariat din și în limba de lucru a Comitetului pentru comerț UE-Pacific în cadrul reuniunilor sunt suportate de partea care găzduiește reuniunea.

               Articolul 15

               Comitetele sau organismele speciale

               1.Comitetele sau organismele speciale sunt înființate și supravegheate în conformitate cu articolul 68 alineatul (4) litera (a) din acord în scopul tratării tuturor aspectelor care le sunt delegate de Comitetul pentru comerț UE-Pacific.

               2.Comitetul pentru comerț UE-Pacific este informat în scris despre punctele de contact desemnate de comitetele sau alte organisme speciale înființate în temeiul acordului. Întreaga corespondență, toate documentele și comunicările relevante între punctele de contact ale fiecărui comitet special privind punerea în aplicare a acordului se transmit simultan secretariatului Comitetului pentru comerț UE-Pacific.

               3.Comitetele și organismele speciale raportează Comitetului pentru comerț UE-Pacific cu privire la rezultatele, deciziile sau recomandările și concluziile fiecăreia dintre reuniunile lor.

               4.Prezentul regulament de procedură se aplică mutatis mutandis comitetelor și altor organisme speciale instituite în temeiul acordului, cu excepția cazului în care se decide altfel de către comitetul sau organismul special în temeiul dispozițiilor acordului.

               Articolul 16

               Modificări ale regulamentului de procedură

               Prezentul regulament de procedură poate fi modificat în scris printr-o decizie a Comitetului pentru comerț UE-Pacific, în conformitate cu articolul 11.

                     (1)

                        Decizia 2009/729/CE a Consiliului din 13 iulie 2009 privind semnarea și aplicarea cu titlu provizoriu a Acordului interimar de parteneriat între Comunitatea Europeană, pe de o parte, și statele din Pacific, pe de altă parte (JO L 272, 16.10.2009, p. 1).


               COMISIA EUROPEANĂ
            Bruxelles, 14.7.2021
            COM(2021) 567 final
            2021/0204(COD)
            Propunere de
            DECIZIE A PARLAMENTULUI EUROPEAN ȘI A CONSILIULUI
            de modificare a Directivei 2003/87/CE în ceea ce privește notificarea compensării legate de o măsură globală bazată pe piață pentru operatorii de aeronave cu sediul în Uniune

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Prezenta propunere introduce o modificare a normelor din domeniul aviației în contextul sistemului UE de comercializare a certificatelor de emisii (EU ETS) pentru a pune în aplicare notificarea statelor membre către companiile aeriene cu sediul în UE cu privire la compensarea pentru anul 2021 în cadrul Schemei de compensare și de reducere a emisiilor de carbon pentru aviația internațională (CORSIA) a Organizației Aviației Civile Internaționale (OACI).

               Obiectivul este de a pune în aplicare această notificare într-un mod care să reducă la minimum sarcina administrativă a autorităților naționale și a operatorilor de transport aerian și să ofere securitate juridică în ceea ce privește compensarea CORSIA de către companiile aeriene cu sediul în statele membre.

               Schema CORSIA a OACI este un mecanism de compensare prin care țările ar trebui să se asigure că companiile aeriene cu sediul în țările respective compensează emisiile de CO2 care depășesc nivelul de referință relevant prin credite internaționale. Din cauza pandemiei de COVID-19, Consiliul OACI a decis în iunie 2020 că, pentru perioada 2021-2023, ar trebui să fie utilizate ca referință emisiile din 2019, și nu media emisiilor din perioada 2019-2020
                  1
               . Evaluarea CORSIA din 2022 va examina impactul COVID-19 asupra CORSIA în ceea ce privește mai multe aspecte.

               Sub rezerva diferențelor notificate în 2018
                  2
                și a modului în care Parlamentul European și Consiliul modifică legislația Uniunii, UE intenționează să pună în aplicare CORSIA. Prin urmare, companiile aeriene cu sediul în UE ar trebui să restituie credite, dacă este cazul, pentru a se conforma compensării din cadrul CORSIA în ceea ce privește emisiile lor din 2021. Astfel cum se prevede în standardele și practicile recomandate ale CORSIA, statele membre ale UE ar trebui să calculeze și să informeze companiile aeriene cu privire la compensarea acestora referitor la emisiile din 2021 până la 30 noiembrie 2022; ulterior, companiile aeriene respective ar trebui să anuleze numărul corespunzător de credite până la 31 ianuarie 2025.

               Din cauza pandemiei de COVID-19, emisiile de CO2 ale sectorului aviației în contextul ETS au scăzut în 2020 cu 64 % față de 2019
                  3
               . În noiembrie 2020, Organizația Europeană pentru Siguranța Navigației Aeriene (Eurocontrol) și-a publicat previziunile privind redresarea sectorului aviatic european pentru perioada 2020-2024
                  4
               . Documentul descrie impactul pandemiei de COVID-19 asupra traficului aerian. Conform previziunilor, chiar și în scenariul cel mai optimist, nivelurile de emisii din 2019 nu ar fi atinse înainte de 2024, în timp ce scenariul cel mai pesimist preconizează că nivelul respectiv nu se va atinge până în 2029.

               Deși estimările nu prevăd nicio cerință efectivă de compensare CORSIA în perioada 20212023, ar trebui totuși să existe o obligație legală în dreptul Uniunii ca statele membre să notifice cifrele referitoare la compensare companiilor aeriene cu sediul în UE până la 30 noiembrie 2022 în ceea ce privește emisiile din 2021. Pe baza dovezilor factuale menționate mai sus cu privire la anul 2020 și prima jumătate a anului 2021, probabilitatea ca orice cerințe efective de compensare CORSIA să se materializeze pentru 2021 este minimă și, de asemenea, este foarte scăzută în ceea ce privește anul 2022. Prin urmare, prezenta propunere prevede că, odată ce va deveni clar care este cifra de compensare suplimentară pentru anul 2021 (cel mai probabil zero), statele membre le vor comunica acest lucru companiilor aeriene în cursul anului 2022. Prezenta propunere ar trebui să fie adoptată de Consiliu și de Parlamentul European după ce vor fi cunoscute datele privind emisiile pentru 2021, adică după 1 ianuarie 2022.

               Aceeași abordare va fi adoptată și pentru anii următori în cazul în care propunerile relevante ale pachetului „Pregătiți pentru 55” nu vor fi fost încă adoptate.

               Obligațiile legate de ETS ale companiilor aeriene cu sediul în UE rămân în vigoare conform dreptului Uniunii în temeiul Directivei 2003/87/CE. Obligațiile includ obligația de a monitoriza și raporta emisiile acestora, inclusiv cele legate de zborurile dintre SEE și țările terțe.

               •Coerența cu dispozițiile existente în domeniul de politică vizat

               Revizuirea normelor ETS din sectorul aviației face parte integrantă din pachetul UE „Pregătiți pentru 55”. Revizuirea include punerea în aplicare a CORSIA prin intermediul Directivei EU ETS.

                  Prezenta propunere este singura modificare legată de CORSIA care ar trebui să fie în vigoare până la 30 noiembrie 2022, astfel încât notificarea unei compensări suplimentare egale cu zero să poată avea loc până la data respectivă.

                  Alte modificări legate de punerea în aplicare a CORSIA includ dispoziții privind utilizarea creditelor internaționale pentru zborurile din afara SEE; obligații de restituire pentru zborurile din afara SEE; tratamentul aplicat companiilor aeriene din afara UE pentru zborurile extraeuropene; tratamentul aplicat companiilor aeriene cu sediul în UE pentru rutele pe care CORSIA nu este aplicată în același mod; și domeniul de aplicare al directivei în cazul zborurilor efectuate de companii aeriene din UE între două țări terțe. Aceste modificări suplimentare legate de punerea în aplicare a CORSIA sunt incluse într-o propunere mai amplă de directivă de modificare a Directivei 2003/87/CE în ceea ce privește contribuția aviației la obiectivul Uniunii de reducere a emisiilor la nivelul întregii economii și punerea în aplicare în mod corespunzător a unei măsuri globale bazate pe piață.

               •Coerența cu alte politici ale Uniunii

                  Această propunere foarte specifică nu ridică nicio problemă de coerență cu alte politici ale Uniunii.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Temeiul juridic al prezentei propuneri este articolul 192 din TFUE. În conformitate cu articolul 191 și cu articolul 192 alineatul (1) din TFUE, Uniunea Europeană contribuie la îndeplinirea, printre altele, a următoarelor obiective: conservarea, protecția și îmbunătățirea calității mediului; promovarea pe plan internațional a unor măsuri destinate să contracareze problemele de mediu la scară regională sau mondială și în special lupta împotriva schimbărilor climatice.

               •Subsidiaritatea (în cazul competențelor neexclusive)

               Schimbările climatice reprezintă o problemă transfrontalieră, iar acțiunea UE poate completa și consolida în mod eficace acțiunile regionale, naționale și locale. Coordonarea acțiunilor în domeniul climei ar trebui realizată la nivel european și, acolo unde este posibil, ar trebui facilitate acțiuni eficiente la nivel mondial. Acțiunea UE este justificată din motive de subsidiaritate, astfel cum se prevede la articolul 5 din Tratatul privind Uniunea Europeană. Începând din 1992, Uniunea Europeană a depus eforturi pentru a dezvolta soluții comune și a impulsiona acțiunile la nivel mondial în vederea combaterii schimbărilor climatice. Mai exact, acțiunea la nivelul UE va asigura îndeplinirea eficientă din punctul de vedere al costurilor a obiectivelor de reducere a emisiilor până în 2030 și pe termen lung, asigurându-se totodată corectitudinea și integritatea de mediu. Articolele 191-193 din TFUE confirmă și precizează competențele UE în domeniul schimbărilor climatice.

               •Proporționalitatea

               Prezenta propunere respectă principiul proporționalității, deoarece aceasta nu depășește ceea ce este necesar pentru realizarea obiectivelor privind îndeplinirea obiectivului UE de reducere a emisiilor de gaze cu efect de seră într-un mod eficient din punctul de vedere al costurilor, asigurând totodată corectitudinea și integritatea de mediu.

               •Alegerea instrumentului

                  O decizie a Parlamentului și a Consiliului adoptată prin intermediul procedurii legislative ordinare
                     5
                   este considerată a fi instrumentul adecvat pentru modificarea Directivei ETS, deoarece acțiunile necesare urmează să fie întreprinse de statele membre. Această alegere este conformă cu precedentele stabilite prin trei decizii anterioare legate de ETS (Decizia privind adaptarea calendarului
                     6
                  , Decizia privind rezerva pentru stabilitatea pieței
                     7
                   și prima Decizie de derogare temporară
                     8
                  ).

               3.REZULTATE ALE EVALUĂRILOR EX POST, ALE CONSULTĂRILOR PĂRȚILOR INTERESATE ȘI ALE EVALUĂRII IMPACTULUI

               •Evaluările ex post/verificări ale adecvării legislației existente

               Nu s-a realizat nicio evaluare ex post și nicio verificare a adecvării în legătură cu prezenta propunere, având în vedere stadiul incipient de punere în aplicare a legislației existente și, prin urmare, disponibilitatea limitată a datelor.

               •Consultări cu părțile interesate

                  Părțile interesate au fost consultate cu privire la opțiunile de politică pentru punerea în aplicare a CORSIA prin intermediul EU ETS, după caz. Evaluarea inițială a impactului privind normele actualizate pentru ETS din sectorul aviației a fost publicată la 3 iulie 2020, cu o perioadă de feedback care a durat până la 28 august 2020, iar consultarea publică deschisă a fost realizată prin intermediul unui sondaj online în perioada 1 octombrie 2020-14 ianuarie 2021. Rezultatele consultărilor părților interesate sunt rezumate într-o anexă la evaluarea impactului care însoțește Propunerea de directivă de modificare a Directivei 2003/87/CE în ceea ce privește contribuția aviației la obiectivul Uniunii de reducere a emisiilor la nivelul întregii economii și punerea în aplicare în mod corespunzător a unei măsuri globale bazate pe piață
                     9
                  .

               •Evaluarea impactului

                  Obiectul prezentei propuneri se referă la notificarea de către statele membre a compensării și nu are niciun impact asupra mediului sau a economiei în comparație cu situația actuală.

                  Opțiunile de politică pentru punerea în aplicare a CORSIA și intensificarea licitării în sectorul aviației au fost evaluate în evaluarea impactului care însoțește Propunerea de directivă de modificare a Directivei 2003/87/CE în ceea ce privește contribuția aviației la obiectivul Uniunii de reducere a emisiilor la nivelul întregii economii și punerea în aplicare în mod corespunzător a unei măsuri globale bazate pe piață
                     10
                  .

               •Drepturile fundamentale

               Propunerea respectă drepturile fundamentale și este conformă cu principiile recunoscute în special de Carta drepturilor fundamentale a Uniunii Europene. Mai exact, propunerea contribuie la atingerea obiectivului unui nivel înalt de protecție a mediului în conformitate cu principiul dezvoltării durabile, astfel cum se prevede la articolul 37 din Carta drepturilor fundamentale a Uniunii Europene
                  11
               .

               4.IMPLICAȚIILE BUGETARE

                  Prezenta propunere nu are implicații bugetare.

               5.ALTE ELEMENTE

               •Planuri de implementare și măsuri de monitorizare, evaluare și raportare

                  Autoritățile naționale și operatorii de aeronave pot utiliza infrastructura existentă în ceea ce privește monitorizarea și raportarea emisiilor operatorilor de aeronave. Întrucât nu sunt prevăzute tranzacții, nu sunt necesare acorduri în materie de registre.

               •Explicație detaliată a dispozițiilor specifice ale propunerii

                  La articolul 12 din Directiva 2003/87/CE se adaugă un nou alineat, care le impune autorităților naționale ale statelor membre obligația legală de a notifica compensarea suplimentară [cel mai probabil: zero] pentru operatorii de aeronave cu sediul în UE în ceea ce privește emisiile lor din 2021.

                  Operatorii de aeronave care trebuie notificați sunt operatorii de aeronave menționați la articolul 1 din Regulamentul delegat 2019/1603 al Comisiei care pun în aplicare CORSIA, după caz, în ceea ce privește monitorizarea și raportarea emisiilor.

               2021/0204 (COD)

               Propunere de

               DECIZIE A PARLAMENTULUI EUROPEAN ȘI A CONSILIULUI

               de modificare a Directivei 2003/87/CE în ceea ce privește notificarea compensării legate de o măsură globală bazată pe piață pentru operatorii de aeronave cu sediul în Uniune

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 192 alineatul (1),

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               având în vedere avizul Comitetului Economic și Social European
                  12
               ,

               având în vedere avizul Comitetului Regiunilor
                  13
               ,

               hotărând în conformitate cu procedura legislativă ordinară,

               întrucât:

               (1)Schema de compensare și de reducere a emisiilor de dioxid de carbon pentru aviația internațională (CORSIA) a Organizației Aviației Civile Internaționale (OACI) este operațională din 2019 în ceea ce privește monitorizarea, raportarea și verificarea emisiilor și este destinată să fie o măsură bazată pe piață aplicată la nivel mondial care vizează compensarea emisiilor de dioxid de carbon generate de aviația internațională începând cu 1 ianuarie 2021 peste un nivel fix al emisiilor, cu anumite credite de compensare.

               (2)Sub rezerva diferențelor dintre legislația UE și CORSIA, notificate OACI în urma Deciziei (UE) 2018/2027 a Consiliului
                  14
               , și a modului în care Parlamentul European și Consiliul modifică legislația Uniunii, Uniunea intenționează să pună în aplicare CORSIA.

               (3)Regulamentul delegat (UE) 2019/1603 al Comisiei
                  15
                a fost adoptat pentru a pune în aplicare în mod corespunzător normele CORSIA privind monitorizarea, raportarea și verificarea emisiilor generate de aviație. Compensarea în sensul Standardelor internaționale și a practicilor recomandate pentru CORSIA
                  16
                este calculată pe baza emisiilor de CO2 verificate în conformitate cu regulamentul menționat anterior.

               (4)Ca urmare a unei scăderi semnificative a emisiilor generate de aviație în 2020, în contextul pandemiei de COVID-19, Consiliul OACI a decis, în cadrul celei de a 220-a sesiuni din iunie 2020, că, pentru anii 2021-2023, emisiile din 2019 ar trebui să fie utilizate ca referință pentru calculul compensării de către operatorii de aeronave.

               (5)Este foarte probabil ca emisiile generate de aviație în 2021 să nu depășească nivelurile colective înregistrate în 2019. Prin urmare, se estimează că compensarea suplimentară a operatorilor de aeronave va fi zero pentru anul 2021.

               (6)Statele membre ar trebui să pună în aplicare CORSIA prin notificarea, până la 30 noiembrie 2022, a operatorilor de aeronave cu sediul în statele membre respective cu privire la compensarea lor pentru anul 2021.

               (7)Întrucât obiectivele prezentei decizii nu pot fi realizate în mod satisfăcător de către statele membre, dar, având în vedere amploarea sau efectele sale, pot fi realizate mai bine la nivelul Uniunii, aceasta poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este prevăzut la articolul respectiv, prezenta decizie nu depășește ceea ce este necesar pentru realizarea acestor obiective.

               (8)Pentru a asigura certitudinea cu privire la nivelul de compensare în ceea ce privește anul 2021, prezenta decizie ar trebui adoptată după 1 ianuarie 2022, când se va cunoaște nivelul total al emisiilor pentru anul 2021.

               (9)Este important să se asigure securitatea juridică pentru autoritățile naționale și pentru operatorii de aeronave în ceea ce privește compensarea CORSIA pentru anul 2021 cât mai curând posibil în cursul anului 2022. Prin urmare, prezenta decizie ar trebui să intre în vigoare fără întârziere.

               (10)Prin urmare, Directiva 2003/87/CE ar trebui modificată în consecință,

               ADOPTĂ PREZENTA DECIZIE:

               Articolul 1

               La articolul 12 din Directiva 2003/87/CE se adaugă alineatul (6), cu următorul text:

               „6. Până la 30 noiembrie 2022, statele membre notifică operatorilor de aeronave că, în ceea ce privește anul 2021, fac obiectul unei compensări [zero] în sensul Standardelor internaționale și al practicilor recomandate ale OACI referitoare la protecția mediului pentru Schema de compensare și de reducere a emisiilor de carbon pentru aviația internațională. Statele membre notifică operatorii de aeronave care îndeplinesc următoarele condiții:

               (a) dețin un certificat de operator aerian eliberat de un stat membru sau sunt înregistrați într-un stat membru, inclusiv în regiunile ultraperiferice, pe teritoriile dependente și pe teritoriile statului membru respectiv;

               (b) produc emisii anuale de CO2 mai mari de 10 000 de tone, care provin din utilizarea de avioane cu o masă maximă autorizată la decolare mai mare de 5 700 kg, care efectuează zboruri incluse în anexa I, altele decât cele cu plecare și sosire în același stat membru (inclusiv în regiunile ultraperiferice ale aceluiași stat membru), începând cu 1 ianuarie 2019.

               În sensul primului paragraf litera (b), nu se iau în considerare emisiile de CO2 generate de următoarele tipuri de zboruri:

                  (i) zboruri de stat;

                  (ii) zboruri umanitare;

               (iii) zboruri medicale;

               (iv) zboruri militare;

               (v) zboruri ale serviciilor de pompieri.”

               Articolul 2

               Prezenta decizie intră în vigoare în ziua următoare datei publicării în Jurnalul Oficial al Uniunii Europene.

               Adoptată la Bruxelles,

                  Pentru Parlamentul European,
                        Pentru Consiliu,

                  Președintele
                        Președintele

                     (1)

                  https://www.icao.int/environmental-protection/CORSIA/Pages/CORSIA-and-Covid-19.aspx

                     (2)

                        Decizia (UE) 2018/2027 a Consiliului din 29 noiembrie 2018 privind poziția care urmează să fie adoptată, în numele Uniunii Europene, în cadrul Organizației Aviației Civile Internaționale în ceea ce privește prima ediție a Standardelor internaționale și a practicilor recomandate referitoare la protecția mediului – Schema de compensare și de reducere a emisiilor de carbon pentru aviația internațională (CORSIA) (JO L 325, 20.12.2018, p. 25).

                     (3)

                  https://ec.europa.eu/clima/news/emissions-trading-greenhouse-gas-emissions-reduced-2020_en

                     (4)

                  https://www.eurocontrol.int/publication/eurocontrol-five-year-forecast-2020-2024

                     (5)

                        Spre deosebire de actele care au drept obiect numai pozițiile din cadrul organismelor internaționale în temeiul articolului 218 alineatul (9) din tratat, care au implicat doar Consiliul, de exemplu Decizia Consiliului de notificare a diferențelor către OACI.

                     (6)

                        Decizia 1359/2013/UE de modificare a Directivei 2003/87/CE prin clarificarea dispozițiilor privind calendarul licitațiilor de cote de emisie de gaze cu efect de seră (JO L 343, 19.12.2013, p. 1).

                     (7)

                        Decizia (UE) 2015/1814 privind înființarea și funcționarea unei rezerve pentru stabilitatea pieței aferentă schemei UE de comercializare a certificatelor de emisii de gaze cu efect de seră și de modificare a Directivei 2003/87/CE (JO L 264, 9.10.2015, p. 1).

                     (8)

                        Decizia 377/2013/UE privind derogarea temporară de la Directiva 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Comunității (JO L 113, 25.4.2013, p. 1).

                     (9)

                        Documentul de lucru al serviciilor Comisiei [a se adăuga trimiterea]

                     (10)

                        Documentul de lucru al serviciilor Comisiei [a se adăuga trimiterea]

                     (11)

                        JO C 326, 26.10.2012, p. 391.

                     (12)

                        JO C […], […], p. […].

                     (13)

                        JO C […], […], p. […].

                     (14)

                        Decizia (UE) 2018/2027 a Consiliului din 29 noiembrie 2018 privind poziția care urmează să fie adoptată, în numele Uniunii Europene, în cadrul Organizației Aviației Civile Internaționale în ceea ce privește prima ediție a Standardelor internaționale și a practicilor recomandate referitoare la protecția mediului – Schema de compensare și de reducere a emisiilor de carbon pentru aviația internațională (CORSIA) (JO L 325, 20.12.2018, p. 25).

                     (15)

                        Regulamentul delegat (UE) 2019/1603 al Comisiei din 18 iulie 2019 de completare a Directivei 2003/87/CE a Parlamentului European și a Consiliului în ceea ce privește măsurile adoptate de Organizația Aviației Civile Internaționale pentru monitorizarea, raportarea și verificarea emisiilor generate de aviație în scopul punerii în aplicare a unei măsuri globale bazate pe piață (JO L 250, 30.9.2019, p. 10).

                     (16)

                        Prima ediție a Standardelor internaționale și a practicilor recomandate referitoare la protecția mediului – Schema de compensare și de reducere a emisiilor de carbon pentru aviația internațională (anexa 16 volumul IV la Convenția de la Chicago).